"ইনুকশুক" শিরোনামকে এখানে পুনর্নির্দেশ করা হয়েছে। কানাডার বেতার যোগাযোগ মাধ্যমের জন্য ইনুকশুক ওয়্যারলেস দেখুন।
কানাডার নুনাভুট অঞ্চলের ফক্সি উপদ্বীপের ইনুকসুক
কানাডার টরন্টোর পশ্চিমাংশে অন্টারিও হ্রদের তীরে নির্মিত ইনুকসুক
**ইনুকসুক** (বহুবচনে **ইনুকসুইট**) বা **ইনুকশুক** (ᐃᓄᒃᓱᒃ, বহুবচনে ᐃᓄᒃᓱᐃᑦ থেকে; বিকল্পে ইনুইনাকতুন ভাষায় **inukhuk**, ইনুপিয়াক ভাষায় **iñuksuk**, আইসল্যান্ডীয় ভাষায় **inussuk**) হলো পাথরনির্মিত স্থলচিহ্ন বা পাথরস্তুপ, যা উত্তর আমেরিকার সুমেরু অঞ্চলের ইনুইট, ইনুপিয়াট, কালালিট, ইউপিক ও অন্যান্য জনগোষ্ঠী নির্মাণ ও ব্যবহার করেন। উত্তর কানাডা, গ্রিনল্যান্ড ও মার্কিন যুক্তরাষ্ট্রের আলাস্কা অঞ্চলে এগুলো পাওয়া যায়। সুমেরু বৃত্তের উত্তরে অবস্থিত এই সম্পূর্ণ অঞ্চল তুন্দ্রা জীবভৌগোলিক অঞ্চলের অন্তর্ভুক্ত এবং এতে খুব অল্পই প্রাকৃতিক স্থলচিহ্ন দেখতে পাওয়া যায়।

ঐতিহাসিকভাবে পথচালনা, দিকনির্দেশনা, ভ্রমণপথ, মাছ ধরা ও শিকারের জায়গা, ক্যাম্প, পবিত্র ধর্মীয় স্থান, শিকারের জন্য পশুপাখির পথনিয়ন্ত্রক বেষ্টনী, বা খাদ্য সংরক্ষণাগার ইত্যাদি চিহ্নিত করতে ইনুকসুক ব্যবহৃত হয়েছে। উত্তর আলাস্কার ইনুপিয়াট জাতি হত্যার উদ্দেশ্যে সীমানা ঘেরা অঞ্চলে কারিব্যু ঢোকানোর জন্য ইনুকসুইট ব্যবহার করে। আকার ও আকৃতিতে পার্থক্যবিশিষ্ট ইনুকসুইট ইনুইট সংস্কৃতিতে ঐতিহাসিক মূলাবদ্ধ।

ঐতিহাসিকভাবে সবচেয়ে সাধারণ ধরনের ইনুকসুইট হলো পাথরের ওপর পাথর সাজিয়ে তৈরি ইনুকসুইট। সবচেয়ে সহজ প্রকার হলো উল্লম্বভাবে একের উপর আরেক পাথর সাজিয়ে তৈরি ইনুকসুইট। তবে ইনুইট সংস্কৃতিতে মানুষ বা ক্রুশ আকারের ইনুকসুইট নির্মাণের প্রথা ইউরোপীয় পরিব্রাজক ও মিশনারিদের আগমনের পূর্ব থেকে ছিল কি-না, তা নিয়ে বিতর্ক রয়েছে। কিছু কিছু ইনুকসুইটের আকার থেকে একে সম্প্রদায়ের সামগ্রিক প্রচেষ্টায় নির্মিত হয়েছে বলে বোঝা যায়।

ব্যাফিন দ্বীপের ইনুকসুক পয়েন্টে (এনুকসো পয়েন্ট) প্রায় শতাধিক ইনুকসুইট পাওয়া যায়। স্থানটি ১৯৬৯ সালে কানাডার জাতীয় ঐতিহাসিক স্থানের স্বীকৃতি পায়।


**এই নিবন্ধে Canadian Aboriginal syllabic characters রয়েছে।** সঠিক রেন্ডারিং সমর্থন ছাড়া, আপনি হয়ত syllabics-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন।

নাম
---

কানাডার ব্যাফিন দ্বীপের ফক্সি উপদ্বীপের ইনুকসুইট
inuksuk শব্দের অর্থ "যা মানুষের সামর্থ্যে কাজ করে"। শব্দটি inuk ("ব্যক্তি") এবং -suk (ersatz, "বিকল্প, প্রতিরূপ") শব্দাংশদ্বয়ের সমন্বয়ে গঠিত। নুনাভিক এবং ব্যাফিন দ্বীপের দক্ষিণাংশে একে inutsuk হিসেবে উচ্চারণ করা হয়। (ভাষাতাত্ত্বিক বিশ্লেষণের জন্য ইনুইট ধনিতত্ত্ব দেখুন।) নুনাভুটের মধ্যাঞ্চলের উপভাষায় এর নাম inuksugaq (বহুবচনে inuksugait), যা ইনুকসুকের সাথে ব্যুৎপত্তিগতভাবে সম্পর্কিত।

ইংরেজি ভাষায় inukshuk বানানটি প্রধানত ব্যবহৃত হলেও, নুনাভুট সরকার এবং ক্রাউন–ইন্ডিজেনাস রিলেশনস অ্যান্ড নর্দার্ন অ্যাফেয়ার্স কানাডার মাধ্যমে কানাডা সরকার ইনুইটদের পছন্দের বানান inuksuk ব্যবহারকে উৎসাহিত করে।

ইনুকসুকের মতোই আরেক ধরনের কাঠামোকে বলা হয় ইনুঙ্গুয়াক (inunnguaq, ᐃᓄᙳᐊᖅ, "মানুষের অনুকরণ", বহুবচনে ইনুঙ্গুয়াট, inunnguat), যা অনেকটা মানুষের দেহকাঠামোর অনুরূপ। ইনুঙ্গুয়াক প্রধানত গ্রিনল্যান্ডে পাওয়া যায় এবং ইনুইট জাতির বাইরে এটি যথেষ্ট জনপ্রিয়তা পেয়েছে। তবে, এটি ইনুকসুকের সবচেয়ে পরিচিত কাঠামো নয়। সাধারণভাবে এটি ইনুকসুইট থেকে আলাদা।

কুইবেকের উঙ্গাভা উপদ্বীপের থরের হাতুড়ি স্তম্ভকে ইনুকসুক বলে মনে করা হয়।

আধুনিক ব্যবহার
--------------

আরও দেখুন: ইনুকশুক (কানাক)
নুনাভুটের পতাকায় একটি ইনুকসুক চিত্রায়িত
ইনুকসুইট ইনুইট সংস্কৃতির প্রতীক হিসেবে ব্যবহৃত হয়। ইনুকসুক কানাডার কানাডার অধীনস্থ অঞ্চল নুনাভুটের পতাকা এবং কোট অব আর্মস এবং নুনাটসিয়াভুটের পতাকার কেন্দ্রীয় বস্তু। ইক্যালুইটের ইনুকসুক উচ্চ বিদ্যালয় এই ইনুকসুকের নামে নামকৃত।

ইনুঙ্গুয়াকসহ ইনুকসুক মূলধারায় কানাডার জাতীয় প্রতীক হিসেবে ক্রমেই জনপ্রিয় হয়ে উঠছে। ১৯৯৯ সালে ইনুকসুককে কানাডার কুইবেক, অন্টারিও, নুনাভিক ও নুনাভুট প্রদেশ এবং গ্রিনল্যান্ড, অস্ট্রিয়া, ডেনমার্ক ও নরওয়েতে আর্বসের আন্তর্জাতিক সুমেরু শিল্প ও সঙ্গীত প্রকল্পের নাম হিসেবে ঘোষণা করা হয়।

২০০৫ সালের ১৩ জুলাই কানাডার সেনা সদস্যরা হ্যানস দ্বীপে একটি ইনুকসুক নির্মাণ করে সেখানে একটি ফলক স্থাপন করেন এবং কানাডার জাতীয় পতাকা উত্তোলন করেন। সুমেরু অঞ্চলের এই দ্বীপটি নিয়ে কানাডার সাথে ডেনমার্কের দীর্ঘদিনের বিবাদ রয়েছে। এছাড়ার দেশটির বিভিন্ন স্থানে, বিশেষ করে বিভিন্ন পর্যটক আকর্ষণস্থলের প্রতীকী প্রবেশদ্বার হিসেবে ইনুকসুক নির্মাণ করা হয়েছে। টরন্টোয় অন্টারিও হ্রদের পাশে ৯ মি (৩০ ফু) লম্বা এমনই একটি ইনুকসুক নির্মাণ করা হয়েছে। ব্যাটারি পার্কে অবস্থিত এই ইনুকসুকটি ২০০২ সালের জুলাই মাসে টরন্টোতে অনুষ্ঠিত বিশ্ব যুব দিবস ২০০২-এর স্মারক হিসেবে এখনও বিদ্যমান।

ইনুঙ্গুয়াক ২০১০ শীতকালীন অলিম্পিকের লোগো হিসেবে ব্যবহার করা হয়। ভ্যানকুভারের শিল্পী এলিনা রিভেরা ম্যাকগ্রেগর এই লোগোর নকশা করেছিলেন। লোগোতে ইনুঙ্গুয়াকের ব্যবহার নিয়ে ব্রিটিশ কলাম্বিয়ার প্রথম জাতি এবং ইনুইটদের মধ্যে বিতর্ক দেখা দেয়। এর নকশা নিয়ে প্রশ্ন তোলা হলেও এটি ভ্যানকুভারের ইংলিশ বেতে অবস্থিত অ্যালভিন কানাকের ১৯৮৬ সালে নির্মিত ইনুকশুককে উপলক্ষ করে আঁকা হয়েছিল বলে মনে করা হয়। বন্ধুত্ব এবং পৃথিবীকে স্বাগত জানানোই ছিল ইংলিশ বের প্রস্তর কাঠামো এবং ২০১০ শীতকালীন অলিম্পিক লোগো উভয়ের উদ্দেশ্য।

২০১০ শীতকালীন অলিম্পিকের "ইলানাক দ্য ইনুকশুক" লোগো উন্মোচন অনুষ্ঠান, ২৪ এপ্রিল ২০০৫
২০১০ শীতকালীন অলিম্পিকের লোগো এবং বিশ্বজুড়ে ইনুকসুইটের নির্মাণ এদের পরিচিতি বৃদ্ধি করেছে। সুমেরু অঞ্চলের বাইরে কানাডা সরকার সম্পূর্ণ অথবা আংশিক নিজ অর্থায়নে পাঁচটি প্রকৃত ইনুকসুইট দান করেছে। এগুলো যথাক্রমে অস্ট্রেলিয়ার ব্রিসবেন, মেক্সিকোর মন্টেরেই, নরওয়ের অসলো, মার্কিন যুক্তরাষ্ট্রের ওয়াশিংটন, ডি.সি. এবং গুয়াতেমালার গুয়াতেমালা সিটিতে অবস্থিত।

মেক্সিকোতে নিযুক্ত কানাডার রাষ্ট্রদূত এবং নুয়েভো লিওনের গভর্নর মেক্সিকোর মন্টেরেই ইনুকসুক উদ্বোধন করেন।
২০০৭ সালের অক্টোবর মাসে মেক্সিকোর মন্টেরেইয়ে কানাডা সরকার একটি ইনুকসুক দান করে। ইনুভিয়ালুইট শিল্পী বিল নাসোগালুয়াক এটি নির্মাণ করেন। উত্তরাঞ্চলীয় প্রদেশ নুয়েভো লিওনে কানাডার চেম্বার অব কমার্সের মন্টেরেই শাখার দশম বছর পূর্তিতে মেক্সিকোর কানাডীয় চেম্বার অব কমার্স এবং কানাডা সরকার এটি উপহার হিসেবে দান করেন। ইনুকসুকটি সান্তা লুসিয়া রিভারওয়াকের পাশে অবস্থিত। টাক্‌টইয়াক্‌টাকের অধিবাসী নাসোগালুয়াক এটি নির্মাণের জন্য মন্টেরেইয়ের স্থানীয় কোয়ারি থেকে পাথর সংগ্রহ করেন। এই ভাস্কর্যে ব্যবহারের জন্য শিল্পী কানাডার দুই প্রান্ত (একটি উচ্চ সুমেরু অঞ্চল এবং অপরটি শিল্পীর নিজের শহর টরন্টো) থেকে দুইটি পাথর নিয়ে যান। এই দুইটি পাথর একসাথে ইনুকসুকের মূল অংশ গঠন করে।

ইনুকসুক সামিট অব দি আমেরিকাসের প্রতীক হিসেবেও ব্যবহৃত হয়েছে। কারণ, ইনুকসুক "সাধারণ উদ্দেশ্যের দিকে... পথনির্দেশনা এবং ঐক্য" নির্দেশ করে।

কানাডাব্যাপী বিভিন্ন পার্কের কর্তৃপক্ষ নিয়মিতভাবে হাইকার ও ক্যাম্পারদের তৈরি ইনুকসুক ভাঙার কাজ করে। অন্যথায়, তা পার্কে ঘুরতে আসা অন্য হাইকারদের জন্য পার্কের নির্দেশক পাথর এবং হাইকিং পথ সম্পর্কে বিভ্রান্তি তৈরি করতে পারে। এই পার্কগুলোতে ইনুকসুক তৈরির প্রবণতা এত গুরুতর হয়ে দেখা দিয়েছে যে, ২০০৭ সালে অন্টারিওর জর্জিয়ান উপসাগরের উত্তর তীরে অবস্থিত কিলারনি প্রাদেশিক পার্ক কর্তৃপক্ষ আগন্তুকদের ইনুকসুক না বানানোর নির্দেশনা জারি করে।

উত্তর অন্টারিওসহ ট্রান্স-কানাডীয় মহাসড়কের পাশে বেশ অনেকগুলো ইনুকসুইট নির্মাণ করা হয়েছে। ২০১০ সালে সাডবারির *নর্দার্ন লাইফ* পত্রিকার সাংবাদিক সাডবারি থেকে প্যারি সাউন্ড পর্যন্ত অন্টারিও মহাসড়ক ৬৯ বরাবর ৯৩টি ইনুকসুইট গণনা করেন। এই সাংবাদিক এই সড়কে দুইটি ইনুকসুইট নির্মাণকারী ব্যক্তিকে শনাক্ত করতে সক্ষম হন।

২০১৫ সালে অন্টারিওর হ্যামিল্টনের এক দল নারী নিখোঁজ ও নিহত আদিবাসী নারীদের স্মৃতিতে এবং সরকারের দৃষ্টি আকর্ষণের জন্য চেডক রেললাইন বরাবর ১,১৮১টি ইনুকসুইট নির্মাণ করে। এটি কানাডাব্যাপী ইনুকসুক ব্যবহার করে করা অনেকগুলো আন্দোলনের অন্যতম। সেই বছর কানাডার নবনির্মিত সরকার পরবর্তীতে জাতীয়ভাবে এই সংক্রান্ত জিজ্ঞাসাবাদ সম্পন্ন করে।

*গিনেস বিশ্ব রেকর্ড* অনুযায়ী সবচেয়ে লম্বা ইনুকসুক কানাডার অন্টারিওর শমবার্গে অবস্থিত। ২০০৭ সালে নির্মিত ইনুকসুকটি ১১.৩৭৭ মিটার (৩৭.৩৩ ফু) লম্বা।

রোম সন্ধির ২০ বছর পূর্তি উপলক্ষে আন্তর্জাতিক ফৌজদারি আদালতের (আইসিসি) প্রতি কানাডার সমর্থন প্রকাশের জন্য এবং প্রথম জাতিসমূহের সাথে সমঝোতায় কানাডার প্রতিশ্রুতির স্মারক হিসেবে কানাডীয় আইনমন্ত্রী ও অ্যাটর্নি জেনারেল জোডি উইলসন-রেবুল্ড ২০১৮ সালের ৭ মার্চ আন্তর্জাতিক ফৌজদারি আদালতকে একটি ইনুকসুক উপহার হিসেবে দান করেন। তিনি এবং আন্তর্জাতিক ফৌজদারি আদালতের প্রধান বিচারক সিলভিয়া ফের্নান্দেজ দে গুর্মেন্দি হেগে আদালত প্রাঙ্গণে ইনুকসুকটির উদ্বোধন করেন।

জনপ্রিয় সংস্কৃতিতে
-------------------

কানাডার রক ব্যান্ড রাশ ১৯৯৬ সালে তাদের অ্যালবাম *টেস্ট ফর ইকো*-এর প্রচ্ছদে ইনুকসুককে চিত্রায়িত করে।

চিত্রশালা
---------

* ভারতের তামিলনাড়ুর অরোভিলে কানাডার নির্মাণস্থলে ইনুকসুকভারতের তামিলনাড়ুর অরোভিলে কানাডার নির্মাণস্থলে ইনুকসুক
* কুইবেকের কুউজ্জুয়ারাপিকের নিকটবর্তী স্থানে ইনুকসুককুইবেকের কুউজ্জুয়ারাপিকের নিকটবর্তী স্থানে ইনুকসুক
* কানাডার নোভা স্কশিয়ার পেগি’স কোভে ইনুকসুক উদ্যানকানাডার নোভা স্কশিয়ার পেগি’স কোভে ইনুকসুক উদ্যান
* কুইবেক সিটির জাতীয় সংসদ প্রাঙ্গণে ইনুকসুককুইবেক সিটির জাতীয় সংসদ প্রাঙ্গণে ইনুকসুক
* নুনাভুটের ব্যাফিন দ্বীপের আউয়ুইট্টুক জাতীয় উদ্যানে ইনুকসুইটনুনাভুটের ব্যাফিন দ্বীপের আউয়ুইট্টুক জাতীয় উদ্যানে ইনুকসুইট
* নুনাভুটের ব্যাফিন দ্বীপের আউয়ুইট্টুক জাতীয় উদ্যানে ইনুকসুইটনুনাভুটের ব্যাফিন দ্বীপের আউয়ুইট্টুক জাতীয় উদ্যানে ইনুকসুইট
* ব্রিটিশ কলাম্বিয়ার ওসোয়ুস হ্রদের কিনারে সুয়ুস প্রাদেশিক উদ্যানে ইনুকসুকব্রিটিশ কলাম্বিয়ার ওসোয়ুস হ্রদের কিনারে সুয়ুস প্রাদেশিক উদ্যানে ইনুকসুক
* ব্রিটিশ কলাম্বিয়ার ওসোয়ুস হ্রদের কিনারে সুয়ুস প্রাদেশিক উদ্যানে ইনুকসুকব্রিটিশ কলাম্বিয়ার ওসোয়ুস হ্রদের কিনারে সুয়ুস প্রাদেশিক উদ্যানে ইনুকসুক
* ওয়াশিংটন, ডি.সি.-এর কানাডীয় দূতাবাসের লবিতে ডেভিড রুবেন পিকটুকুনের ইনুকসুক ভাস্কর্যওয়াশিংটন, ডি.সি.-এর কানাডীয় দূতাবাসের লবিতে ডেভিড রুবেন পিকটুকুনের ইনুকসুক ভাস্কর্য
* অ্যালবার্টার ড্রামহেলারের অতিক্ষুদ্র ইনুকসুকঅ্যালবার্টার ড্রামহেলারের অতিক্ষুদ্র ইনুকসুক
* কান্দাহার ইনুকসুক, জুন ২০১৮কান্দাহার ইনুকসুক, জুন ২০১৮

আরও দেখুন
---------

* একশিলা (মনোলিথ)
* টোটেম পোল
* ডলমেন
* নিখোঁজ ও নিহত আদিবাসী নারী
* পাথরস্তম্ভ
* পেট্রোফর্ম
* ব্যাডল্যান্ডস গার্ডিয়ান
* পাথরস্তম্ভ
* শৈলকলা
* সের্গে (খুঁটি)
* হের্মা

তথ্যসূত্র
---------

1. ↑  স্পাল্ডিং, অ্যালেক্স; কুসুগাক, থমাস (১৯৯৮)। *ইনুকটিটুট: অ্যা মাল্টি-ডায়ালেক্টাল আউটলাইন ডিকশনারি* (ইংরেজি ভাষায়)। আইএসবিএন 978-1-896204-29-1।
2. ↑  "Inukshuk"। *আসুইলাক লিভিং ডিকশনারি* (ইংরেজি ভাষায়)। সংগ্রহের তারিখ ১৬ ফেব্রুয়ারি ২০০৭। [*স্থায়ীভাবে অকার্যকর সংযোগ*]
3. ↑  ওহোকাক, জি.; এম. কাদলুন; বি. হার্নুম। *ইনুইনাকতুন–ইংলিশ ডিকশনারি*। কিটিকমেওট হেরিটেজ সোসাইটি। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।
4. 1 2  গ্রে, শার্লট (২০০৪)। *দ্য মিউজিয়াম কলড কানাডা, ২৫ রুমস অব ওয়ান্ডার*বিনামূল্যে নিবন্ধন প্রয়োজন (ইংরেজি ভাষায়)। টরন্টো: র‍্যান্ডম হাউজ কানাডা। আইএসবিএন 978-0679312208।
5. ↑  "The Inuit Inukshuk" (ইংরেজি ভাষায়)। সাইমন ফ্রেজার বিশ্ববিদ্যালয়। ২৩ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৩।
6. ↑  28 Ethnobiology Conference Abstracts  ওয়েব্যাক মেশিনে আর্কাইভকৃত ২০০৮-০৫-৩০ তারিখে
7. ↑  The Inuit Inukshuk
8. ↑  হালেন্ডি, নরম্যান (৮ ডিসেম্বর ২০২০)। "Inuksuk (Inukshuk)"। *দ্য কানাডিয়ান এনসাইক্লোপিডিয়া*। হিস্টোরিকা কানাডা।
9. ↑  "Inuksuk National Historic Site of Canada" (ইংরেজি ভাষায়)। ডিরেক্টরি অব ফেডারেল হেরিটেজ ডেসিগনেশনস, পার্কস কানাডা। সংগ্রহের তারিখ ২২ জুলাই ২০২১।
10. ↑  টেমপ্লেট:CRHP
11. ↑  হালেন্ডি, নরম্যান (২০০৯)। *টুকিলিট: অ্যান ইন্ট্রোডাকশন টু ইনুকসুইট অ্যান্ড আদার স্টোন ফিগারস অব দ্য নর্থ*। ভ্যাঙ্কুভার, ব্রিটিশ কলম্বিয়া: ডগলাস অ্যান্ড ম্যাকইন্টায়ার এবং ইউনিভার্সিটি অব আলাস্কা প্রেস। পৃষ্ঠা ৬০। আইএসবিএন 9781553654247।
12. ↑  "LivingDictionary.com - Online casino dictionary"। *লিভিং ডিকশনারি*। সংগ্রহের তারিখ ২৯ নভেম্বর ২০২০।
13. ↑  "Symbols of Nunavut" (ইংরেজি ভাষায়)। নুনাভুট সরকার। ২৭ এপ্রিল ২০০৬ তারিখে মূল থেকে আর্কাইভ করা। সংগ্রহের তারিখ ১৩ জুন ২০০৬।
14. ↑  "Transcript of Sharing a Story: The Inuksuk" (ইংরেজি ভাষায়)। ইন্ডিজেনাস অ্যান্ড নর্দার্ন অ্যাফেয়ার্স কানাডা। ৬ মে ২০০৮ তারিখে মূল থেকে আর্কাইভ করা। সংগ্রহের তারিখ ১৩ জুন ২০০৬।
15. ↑  ফিৎসহাফ, উইলিয়াম ডব্লিউ. (১ মার্চ ২০১৭)। "Mongolian Deer Stones, European Menhirs, and Canadian Arctic Inuksuit: Collective Memory and the Function of Northern Monument Traditions"। *জার্নাল অব আর্কিওলজিক্যাল মেথড অ্যান্ড থিওরি* (ইংরেজি ভাষায়)। **২৪** (১): ১৪৯–১৮৭। আইএসএসএন 1072-5369। ডিওআই:10.1007/s10816-017-9328-0।
16. ↑  *ইনুকশুক – দি আর্কটিক আর্ট অ্যান্ড মিউজিক প্রজেক্ট অব আর্বস* ((ইংরেজি)), সেলিন সংস্করণ, ভিয়েনা, ১৯৯৯। আইএসবিএন ৩-৮৫২৬৬-১২৬-৯
17. ↑  Press release from the Government of Canada, Foreign Affairs and International Trade. Google cache copy[*স্থায়ীভাবে অকার্যকর সংযোগ*].
18. ↑  "Australian Bicentenary | Monument Australia"। *monumentaustralia.org.au* (ইংরেজি ভাষায়)। সংগ্রহের তারিখ ১৯ জুন ২০২১।
19. ↑  গ্রিন, সারাহ (২ নভেম্বর ২০০৭)। "Inuit art finds home in Mexico"। *টরন্টো সান* (ইংরেজি ভাষায়)। ৫ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০০৭।
20. ↑  Proceedings of the XLVI Meeting of the Summit Implementation Review Group (SIRG)
21. ↑  ডুবেই, রেবেকা (১৫ আগস্ট ২০০৭)। "Enough with the inukshuks already"। *দ্য গ্লোব অ্যান্ড মেইল* (ইংরেজি ভাষায়)। টরন্টো।
22. ↑  "The Inukshukification of Highway 69" (ইংরেজি ভাষায়)। নর্দার্ন লাইফ। ২২ সেপ্টেম্বর ২০১০। ৩০ অক্টোবর ২০১৫ তারিখে মূল থেকে আর্কাইভ করা।
23. ↑  কার্টার, অ্যাডাম (৫ নভেম্বর ২০১৫)। "Aboriginal women remembered with 1,181 inukshuks" (sic- inuksuit)"। *রিমেম্বার আওয়ার সিস্টার্স ওয়েবসাইট* (ইংরেজি ভাষায়)। সিবিসি নিউজ। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২৩।
24. ↑  "Tallest Inukshuk" (ইংরেজি ভাষায়)। গিনেস বিশ্ব রেকর্ড। সংগ্রহের তারিখ ১ জানুয়ারি ২০১৩।
25. ↑  "*Canada and the International Criminal Court*" (ইংরেজি ভাষায়)। ৩০ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৮।
26. ↑  "*Canada Justice Minister and ICC President unveil artwork donation*" (ইংরেজি ভাষায়)। ১৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৮।

আরও পড়ুন
---------

* "Vancouver Olympic emblem comes under fire"। *সিবিসি নিউজ* (ইংরেজি ভাষায়)। ২৬ এপ্রিল ২০০৫।
* গ্রাবুর্ন, নেলসন (২০০৪)। "Inuksuk: Icon of the Inuit of Nunavut"। *এতুদেস/ইনুইট/স্টাডিজ* (ইংরেজি ভাষায়)। **২৮** (১): ৬৯–৮২। ডিওআই:10.7202/012640ar।
* হায়েস, স্কট (২০০২)। "Protecting the authenticity and integrity of inuksuit within the arctic milieu"। *এতুদেস/ইনুইট/স্টাডিজ* (ইংরেজি ভাষায়)। **২৬** (২): ১৪৩–১৫৬। ডিওআই:10.7202/007648ar।
* আর্নিক, পিটার (২০০৬)। "The Ancestral Inuksuk" (পিডিএফ)। *নানিলিকপিটা ম্যাগাজিন* (ইংরেজি ভাষায়)। নুনাভুট টুঙ্গাভিক। পৃষ্ঠা ১৮–১৯।

বহিঃসংযোগ
---------


উইকিমিডিয়া কমন্সে **ইনুকসুক** সংক্রান্ত মিডিয়া রয়েছে।

* "Places of Power – essay and photographs of inuksuit" (ইংরেজি ভাষায়)। কানাডীয় ইতিহাস জাদুঘর।
* "Inukshuk"। *হেরিটেজ মিনিটস* (ইংরেজি ভাষায়)। হিস্টোরিকা কানাডা। ১৯৯৩।
* *History of Inuksuk* (ইংরেজি ভাষায়)। হিস্ট্রি কানাডা। ৯ জানুয়ারি ২০২০। ২১ ডিসেম্বর ২০২১ তারিখে মূল থেকে আর্কাইভ করা – ইউটিউব-এর মাধ্যমে।
* *What is an Inukshuk?*। আপ ভেরহেগ্গেন। ৩০ মার্চ ২০০৭। ২১ ডিসেম্বর ২০২১ তারিখে মূল থেকে আর্কাইভ করা – ইউটিউব-এর মাধ্যমে।


|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র

 |